2.2

Eiropas Ekonomikas un sociālo lietu komitejai kopš 90. gadu beigām vairākkārt tika pieprasītas konsultācijas par priekšlikumiem, rekomendācijām un paziņojumiem minētā temata vai ar to saistītu tematu sakarā. Turpmāk tekstā minēti nesenie konsultatīvie un pašiniciatīvas atzinumi, kuros īpaši skatīts MVU piemērojamais “Eiropas uzņēmuma” koncepts, kā arī nodokļu sistēmas vienkāršošana, kas nepieciešama, lai nekavējoties atbrīvotos no šķēršļiem minēto uzņēmumu attīstībā. — 2000. gadā — EESK atzinums (1) par “Eiropas Mazo uzņēmumu hartu”, kur izteikti apmēram divpadsmit priekšlikumi un cita starpā prasīts “izveidot vienkāršotu nodokļu sistēmu MVU, paredzot atbrīvot no peļņas nodokļa mikrouzņēmumus, kuru apgrozījums ir mazāks par kādu noteiktu slieksni”. — 2001. gadā — EESK atzinums (2) par Komisijas paziņojumu sakarā ar “Eiropas Savienības nodokļu politiku — prioritātes nākamajiem gadiem”. EESK “atbalstīja visus Komisijas mērķus nodokļu politikas jomā, uzsverot nepieciešamību saskaņot uzņēmējdarbības aplikšanu ar nodokļiem, lai izskaustu grūtības, ar kurām MVU saskaras valstīs pastāvošo atšķirību dēļ”. — 2002. gadā — EESK pašiniciatīvas atzinums (3) par tematu MVU iespējas iegūt statusu Eiropas tiesībās, kas ļautu “...nodrošināt tādu pašu attieksmi kā lielāku uzņēmumu gadījumā, piedāvājot MVU Eiropas marķējumu, lai atvieglotu to darbību iekšēja tirgū, novērstu vairākkārtējas aplikšanas ar nodokļiem risku utt. ....” — 2002. gadā EESK pašiniciatīvas atzinums (4) par tematu “Tiešie nodokļi uzņēmējdarbībai”, “... neatlaidīgi aicinot pastiprināt pasākumus, lai izvairītos no divkāršas aplikšanas ar nodokļiem... Atbalstot mērķi izveidot iekšējo tirgu bez šķēršļiem, ko rada aplikšana ar nodokļiem, pieņemot kopīgus principus ... uzsverot, ka harmonizētas ar nodokli apliekamās summas ieviešana visiem ES uzņēmumiem ir savienojama ar ES dalībvalstu un reģionu nodokļu suverenitāti, tā kā netiek skarta to kompetence noteikt nodokļu līmeni.” — 2003. gadā EESK atzinums (5) par tematu “Priekšlikums Padomes direktīvai, ar ko groza Padomes 1990. gada 23. jūlija Direktīvu 90/435/EEK par vienotu nodokļu sistēmu dalībvalstu mātes uzņēmumiem un filiālēm” EESK atbalstīja Komisijas projektu “atcelt vai vismaz samazināt kādas filiāles peļņas, kas sadalīta mātes uzņēmuma vai pastāvīga dibinājuma piederības valstī, divkāršu vai daudzkāršu nodokļu uzlikšanu”. — 2003. gadā — EESK pašiniciatīvas atzinums (6) par tematu “Nodokļu sistēma Eiropas Savienībā: vienoti principi, nodokļu noteikumu konverģence un kvalificēta vairākuma balsojuma iespējas”, “...pieprasot padziļināt trīs jautājumus, proti, vienotas bāzes ieviešana nodokļu piemērošanai uzņēmumiem un uzņēmumu nodokļu likmju minimālo līmeņu noteikšana ar kvalificētu vairākumu ”. — 2004. gadā EESK izpētes atzinums (7), kas pēc Komisijas pieprasījuma sagatavots par tematu “MVU un sociālās ekonomikas uzņēmumu spēja pielāgoties izmaiņām, ko izraisa ekonomikas dinamisms”, kurā EESK apliecina nepieciešamību “samazināt šķēršļus MVU un SEU piekļuvei pasaules tirgiem, jo īpaši, samazinot tos skarošo administratīvo un juridisko slogu.” — 2004. gadā — EESK atzinums (8) par tematu “Komisijas paziņojums — Iekšējais tirgus bez šķēršļiem, kas saistīti ar nodokļu piemērošanu uzņēmumiem”, kurā EESK uzsver: — 3.2. punktā — nepieciešamību izskaust iekšējā tirgus darbības traucējumus “konsolidējot vienošanās par uzņēmējdarbības aplikšanu ar nodokļiem (...), jo MVU nav nepieciešamo resursu, lai piemērotu 15 — un drīzumā jau 25 — dažādus režīmus”. — 3.3. punktā — vajadzību piemērot nodokļus MVU atbilstoši piederības valsts noteikumiem, iespējams, pamatojoties uz noteiktiem apgrozījuma griestiem.“ — 3.3. punktā to, ka” Komisijas izmēģinājuma projekts sakarā ar nodokļu uzlikšanu pēc piederības valsts noteikumiem ir to problēmu risinājums, kas saistītas ar MVU pārrobežu darbību, jo atvieglo administratīvo slogu attiecībā uz nodokļu maksāšanas pienākumu. Nodokļu uzlikšanu pēc piederības valsts likuma varētu izmēģināt sākumā uz divpusēja pamata un vēlāk, pozitīvas pieredzes gadījumā, to, iespējams, varētu piemērot visā Eiropas Savienībā. — 3.4. punktā “ka kopīga nodokļu bāze visā Eiropas Savienībā ir pirmais nozīmīgais posms”. — 3.7. punktā arī vēlreiz uzstāj, ka dalībvalstīm, kas ir visietekmīgākie jomas dalībnieki, nepieciešams panākt vienošanos, kas īpaši MVU ļauj izvērst savu darbību aiz valstu robežām, lai radītu darba vietas, tādēļ mudina tos veikt minētās aktivitātes, jo tieši MVU ir galvenie jaunu darba vietu radītāji.